Кніга “Звязаны лёсам з БДУ”, якая надоечы пабачыла свет, падкрэслівае, што за гэты немалы час наш універсітэт здолеў выхаваць некалькі пакаленняў выдатных вучоных, выкладчыкаў, супрацоўнікаў і студэнтаў. Пад адной вокладкай аб’яднаны гісторыі 14 дынастый выбітных асоб, якія прысвяцілі жыццё БДУ і зрабілі значны ўнёсак у развіццё альма-матар. Навукоўцы, загадчыкі кафедр і інстытутаў, дэканы, прарэктары і рэктары – далёка не ўсе трапілі на старонкі гэтага цікавага выдання. Як адзначае аўтарскі калектыў, сабраныя тут біяграфіі – гэта не “сухія” акадэмічныя вытрымкі, а рэалістычныя, эмацыйныя гісторыі, поўныя і драматычнымі, і радаснымі падзеямі.